
讘讘讗 诪爪讬注讗 谞讗 注"讘 - 驻讬专讜砖 砖讟讬讬谞讝诇抓

讗讘诇 讛讻讗 [讻讗谉] 讻砖讗讜诪专 诇讜 注诇 诪谞转 砖讗讬谉 诇讜 讗讜谞讗讛 诪讬 讬讚注 讚诪讞讬诇 [讛讗诐 讬讜讚注 讛讜讗 讘讘讬专讜专 砖转讛讗 讗讜谞讗讛 砖诪讜讞诇]? 砖讛专讬 讛讜讗 住讘讜专 砖诪讗 讗讬谉 讻讗谉 讛讜谞讗讛.


讜砖诪讜讗诇 讗诪专: 讗谞讗 讚讗诪专讬 [讗谞讬 砖讗诪专转讬] 讗转 讚讘专讬 讗驻讬诇讜 诇砖讬讟转 专' 诪讗讬专 讛诐, 砖讻谉 注讚 讻讗谉 诇讗 砖诪注谞讜 讻讬 拽讗诪专 [讗诪专] 专' 诪讗讬专 讛转诐 [砖诐], 讗诇讗 砖讜讚讗讬 拽讗 注拽专 [讛讜讗 注讜拽专] 讚讘专 诪谉 讛转讜专讛 讘转谞讗讬 诪驻讜专砖, 讗讘诇 讛讻讗 诪讬 讬讬诪专 讚拽讗 注拽专 诪讬讚讬 [讻讗谉 诪讬 讬讗诪专 砖讛讜讗 注讜拽专 讚讘专], 讛诇讗 讬转讻谉 砖诇讗 转讛讬讛 讛讜谞讗讛, 讜讗诐 讻谉 诇讗 谞注拽专 讚讘专.


讗诪专 专讘 注谞谉: 诇讚讬讚讬 诪驻专砖讗 诇讬 诪讬谞讬讛 [诇讬 注爪诪讬 谞转驻专砖 讛讚讘专 诪诪谞讜] 诪诪专 砖诪讜讗诇 注爪诪讜: 讛讗讜诪专 诇讞讘讬专讜 "注诇 诪谞转 砖讗讬谉 诇讱 注诇讬 讗讜谞讗讛" 鈥� 讗讬谉 诇讜 注诇讬讜 讗讜谞讗讛, 砖讛讜讗 讬讻讜诇 诇讜讜转专 注诇 讛讗讜谞讗讛 砖专讬诪讛讜 讞讘讬专讜. 讜讗讜诇诐 讗诐 讗诪专 诇砖讜谉 讻诇诇讬转 "注诇 诪谞转 砖讗讬谉 讘讜 讗讜谞讗讛" 鈥� 讛专讬 讬砖 讘讜 讗讜谞讗讛 诇驻讬 砖讗讬谞讜 讬讻讜诇 诇讘讟诇 讗转 讚讬谉 讛转讜专讛.


诪讬转讬讘讬 [诪拽砖讬诐] 注诇 讻讱 诪诪讛 砖砖谞讬谞讜 讘讘专讬讬转讗: 讛谞讜砖讗 讜讛谞讜转谉 讘讗诪谞讛 (讛住讻诪讬 讗诪谞讛) 砖注讜砖讛 诪住讞专 注讘讜专 讞讘讬专讜 诇驻讬 讛住讻诐 诪专讗砖 砖讬拽讘诇 讗讞讜讝 诪住讜讬讬诐 讻专讜讜讞, 讗讜 讛讗讜诪专 诇讞讘讬专讜 "注诇 诪谞转 砖讗讬谉 诇讱 注诇讬 讗讜谞讗讛" 鈥� 讘讗诇讛 讗讬谉 诇讜 注诇讬讜 讗讜谞讗讛. 讜诪注转讛 诇专讘 砖讗诪专: 讗谞讗 讚讗诪专讬 [讗谞讬 砖讗诪专转讬] 讗转 讚讘专讬 讗驻讬诇讜 诇讚注转 专' 讬讛讜讚讛, 讛讗 诪谞讬 [讝讜 讻砖讬讟转 诪讬 讛讬讗]?


讗诪专 讗讘讬讬: 诪讻讗谉 诪讞讜讜专转讗 [诪讞讜讜专, 讘专讜专] 讻讬 专讘 讗诪专 讻砖讬讟转 专' 诪讗讬专, 讜砖诪讜讗诇 讗诪专 讻砖讬讟转 专' 讬讛讜讚讛. 讜讘专讬讬转讗 讝讜 讻砖讬讟转 专' 讬讛讜讚讛.


专讘讗 讗诪专: 诇讗 拽砖讬讗 [讗讬谞讜 拽砖讛]; 讻讗谉 鈥� 讘住转诐, 讻讗谉 鈥� 讘诪驻专砖. 砖讗诐 讗讜诪专 住转诐 "讗讬谉 诇讱 注诇讬 讗讜谞讗讛" 鈥� 讬砖 诇讜 讚讬谉 讗讞专, 讜讗诐 诪驻专砖 砖讬砖 讘讚讘专 讝讛 讗讜谞讗讛 鈥� 讬砖 讘讜 讚讬谉 讗讞专.


讚转谞讬讗 [砖讻谉 砖谞讬谞讜 讘讘专讬讬转讗] 讻注讬谉 讝讛: 讘诪讛 讚讘专讬诐 讗诪讜专讬诐 鈥� 讘住转诐, 讗讘诇 讘诪驻专砖, 讻讙讜谉 诪讜讻专 砖讗诪专 诇诇讜拽讞 (拽讜谞讛) 讞驻抓 讝讛 砖讗谞讬 诪讜讻专 诇讱 讘诪讗转讬诐 讚讬谞专讬诐 讬讜讚注 讗谞讬 讘讜 砖讗讬谞讜 砖讜讛 讗诇讗 诪谞讛 (诪讗讛 讚讬谞专讬诐), 讜讘讻诇 讝讗转 讗谞讬 诪讜讻专 诇讱 讗讜转讜 讘诪讗转讬诐 注诇 诪谞转 砖讗讬谉 诇讱 注诇讬 讗讜谞讗讛 鈥� 讘诪拽专讛 讝讛 讗讬谉 诇讜 注诇讬讜 讗讜谞讗讛. 讜讻谉 诇讜拽讞 砖讗诪专 诇诪讜讻专: 讞驻抓 讝讛 砖讗谞讬 诇讜拽讞 诪诪讱 讘诪谞讛 讬讜讚注 讗谞讬 讘讜 砖砖讜讛 诪讗转讬诐 讚讬谞专讬诐 注诇 诪谞转 砖讗讬谉 诇讱 注诇讬 讗讜谞讗讛 鈥� 讗讬谉 诇讜 注诇讬讜 讗讜谞讗讛. 讜讗诐 讻谉 讻砖讛讚讘专 诪驻讜专砖 鈥� 讘讝讛 诪住讻讬诪讬诐 讛讻诇.


转谞讜 专讘谞谉 [砖谞讜 讞讻诪讬诐]: 讛谞讜砖讗 讜讛谞讜转谉 讘讗诪谞讛, 讛专讬 讝讛 诇讗 讬讞砖讘 讗转 讛专注 讘讗诪谞讛 讜讗转 讛讬驻讛 讘砖讜讛 (讻讚讬 砖讜讜讬讜). 讗诇讗, 讗讜 讝讛 讜讝讛 讘讗诪谞讛, 讗讜 讝讛 讜讝讛 讘砖讜讛.


讜谞讜转谉 诇讜 讘注诇 讛讻住驻讬诐 诇讗讬砖 砖注讜讘讚 注讘讜专讜 砖讻专 讻转祝 (住讘诇), 砖讻专 讙诪诇, 砖讻专 驻讜谞讚拽 砖讛讜爪讬讗 转讜讱 讻讚讬 拽谞讬讬转 讛住讞讜专讛. 砖讻专 注爪诪讜 注讘讜专 讟专讞转讜 砖诇 讛注讜住拽 鈥� 讗讬谞讜 谞讜讟诇 砖讻讘专 谞转谉 诇讜 砖讻专讜 诪砖诇诐 (诪诇讗).


讜砖讜讗诇讬诐: 砖讻专讜 诪砖诇诐 诪讛讬讻讗 拽讗 讬讛讬讘 诇讬讛 [诪讛讬讻谉 谞讜转谉 诇讜] 讛诇讗 注讚讬讬谉 诇讗 砖讬诇诐 诇讜? 讜诪砖讬讘讬诐: 讗诪专 专讘 驻驻讗: 讻讗谉 诪讚讜讘专 讘爪讚专讜讬讬 讚讬讛讘讬 [讘诪讜讻专讬 讘讙讚讬诐 讝讜诇讬诐] 砖讬砖 诇讛诐 砖讻专 拽爪讜讘 砖诇 讗专讘注 诇诪讗讛 注讘讜专 讛诪讻讬专讛, 讜讗讞讜讝 讝讛 谞讞砖讘 讻砖讻专 讟专讞转讜 砖诇 讛注讜住拽.


讗 诪砖谞讛 讻诪讛 转讛讗 讛诪讟讘注 砖诇 住诇注 讞住讬专讛 注诇 讬讚讬 砖讞讬拽讛 讜砖讬诪讜砖 讜诇讗 讬讛讗 讘讛 讗讜谞讗讛 讗诇讗 转讬讞砖讘 讻诪讟讘注 讻砖专讛? 专' 诪讗讬专 讗讜诪专: 讗专讘注 讗讬住专讜转 (讗讬住专讬诐) 诇住诇注, 驻讞转 砖诇 讗讬住专 诇讚讬谞专, 砖讛讜讗 讗讞讚 诪注砖专讬诐 讜讗专讘注 讘讜. 讜专' 讬讛讜讚讛 讗讜诪专: 讛驻讞转 讛诪讜转专 讛讜讗 讗专讘注 驻讜谞讚讬讜谞讜转 (驻讜谞讚讬讜谞讬诐), 驻讜谞讚讬讜谉 诇讚讬谞专 砖讛讜讗 驻讞转 砖诇 讗讞讚 诪砖谞讬诐 注砖专 讘讜. 讜专' 砖诪注讜谉 讗讜诪专:

Talmud 鈥� Bavli 鈥� The William Davidson digital edition of the Koren No茅 Talmud, with commentary by Rabbi Adin Steinsaltz Even-Israel (CC-BY-NC 4.0).

